ການຄົ້ນຄວ້າພົບວ່າ ການກວດລົມຫາຍໃຈ ສາມາດຊ່ວຍວິນິໄສ ໂຣກມະເຮັງປອດໄດ້ (ເບິ່ງວີດິໂອພາສາອັງກິດ & ລາວ)
ນັກຄົ້ນຄວ້າກໍາລັງພັດທະນາວິທີການ ກວດແບບໃໝ່ທີ່ສາມາດວິນິ​ໄສ ພະຍາດມເຮັງປອດໄດ້ ຊຶ່ງຕ້ອງການໃຊ້ແຕ່ອາອາກາດທີ່ຫາຍໃຈອອກ ບາດນຶ່ງເທົ່ານັ້ນ.
ໂຣກມະເຮັງປອດໄດ້ເອົາຊີວິດຄົນໄປປະມານ 1 ລ້ານ 5 ແສນຄົນ ໃນແຕ່ລະປີ ແຕ່ວ່າ ທີມນັກຄົ້ນຄວ້າ ຢູ່ທີ່ຄລີນິກໃນເມືອງ Cleveland ແລະມະຫາວິທະຍາໄລລັດ ອິລລີນອຍ ກໍາລັງທໍາງານ ເພື່ອພັດທະນາວິທີການກວດແບບໃໝ່ ທີ່ສາມາດທໍາການວິນິໄສ ແລະປິ່ນປົວ ພະຍາດນີ້ໄດ້ໄວຂຶ້ນ ແລະງ່າຍຂຶ້ນກວ່າເກົ່າ ຜູ້ສື່ຂ່າວ ວີໂອເອ Vidushi Sinha ລາຍງານວ່າ ສິ່ງທີ່ຕ້ອງການໃຊ້ໃນການກວດແບບນີ້ ກໍມີພຽງແຕ່ອາກາດທີ່ຫາຍໃຈອອກບາດນຶ່ງ ເທົ່ານັ້ນ ດາຣາມີລາຍລະອຽດ ມາສະເໜີທ່ານ ຖ້າວ່າ ການວິນິດໄສໂຣກມະເຮັງປອດ ງ່າຍຄືກັນກັບການຫາຍໃຈອອກ ກໍຄົງຈະດີດອກ ແຕ່ອີກຈັກໜ້ອຍ ມັນກໍອາດຈະເປັນເຊັ່ນນັ້ນແທ້ ເຄື່ອງຈັກອັນນີ້ ວິໄຈລົມຫາຍໃຈຂອງຄົນ ແລະຊອກຫາສ່ວນປະກອບ ທີ່ແນ່ນອນຂອງສານປະກອບອິນຊີ ຢູ່ໃນລົມຫາຍໃຈນັ້ນ Dr Peter Mazzone ແຫ່ງຄລີນິກ Cleveland ກ່າວວ່າ: “ Dr Peter Mazzone ເປັນຜູ້ນໍາພາການສຶກສາຄົ້ນຄວ້າ ທີ່ໃຊ້ການວິໄຈລົມຫາຍໃຈເປັນ ເຄື່ອງມືໃນການວິນິດໄສໂຣກມະເຮັງປອດ ທ່ານແລະທີມນັກຄົ້ນຄວ້າຂອງທ່ານ ໄດ້ກວດ ເບິ່ງລົມຫາຍໃຈຂອງຄົນເຈັບ 229 ຄົນ ຈາກຄລີນິກ Cleveland ໃນນັ້ນ 92 ຄົນໄດ້ຖືກ ຢືນຢັນວ່າ ເປັນໂຣກມະເຮັງປອດ ແລະພວກທີ່ເຫລືອ ກໍມີຄວາມສ່ຽງສູງໃນການເລີ້ມທີ່ ຈະເປັນໂຣກດັ່ງກ່າວ ໂດຍທີ່ມີການເຕີບໂຕຂອງພະຍາດທີ່ອາດເປັນມະເຮັງກໍໄດ້ ຢູ່ໃນ ປອດຂອງພວກເຂົາເຈົ້າ Dr Mazzone ກ່າວວ່າ: “ ດຣ Mazzone ກ່າວຕື່ມວ່າ ການກວດເບິ່ງລົມຫາຍໃຈ ຍັງບອກໃຫ້ຮູ້ອີກວ່າ ໂຣກມະເຮັງ ນັ້ນມີການເຄື່ອນໄຫວແນວໃດ ຕົວຢ່າງເຊັ່ນ ການສຶກສາຄົ້ນຄວ້າສະແດງໃຫ້ເຫັນວ່າ ຄົນທີ່ ເປັນໂຣກມະເຮັງປອດທີ່ຂະຫຍາຍໂຕໄວ ມີລົມຫາຍໃຈທີ່ມີລັກສະນະທາງຊີວະພາບແຕກ ຕ່າງຈາກໂຣກມະເຮັງ ທີ່ຂະຫຍາຍໂຕຊ້າ ແຕ່ວ່າ ວິທີການກວດລົມຫາຍ ໃຈທີ່ວ່ານີ້ຈະຕ້ອງໄດ້ຮັບການ ປັບປຸງໃຫ້ລະອຽດດີກວ່ານີ້ກ່ອນ ຈຶ່ງຈະສາມາດເອົາໄປນໍາໃຊ້ຢ່າງ ກວ້າງຂວາງໄດ້ Dr Mazzone ກ່າວວ່າ: ເມື່ອໄປເຖິງຈຸດນັ້ນແລ້ວ ການກວດແບບນີ້ກໍຈະສາມາດນໍາເອົາໄປໃຊ້ ໃນການກວດຮ່າງ ກາຍເປັນປະຈໍາ ເພື່ອກວດຫາພະຍາດນີ້ແຕ່ຫົວທີ ມັນຈະເປັນວິທີທີ່ເຮັດໄດ້ງ່າຍໆ ບໍ່ມີ ການກວດເລິກເຂົ້າໄປໃນຮ່າງກາຍ ແລະກໍບໍ່ແພງເທົ່າກັບວິທີການກວດໃນປັດຈຸບັນ ຄື ການກວດເນື້ອເຍື່ອ ແລະການກວດແບບສະແກນ ພວກນັກຊ່ຽວຊານຍັງຫວັງອີກວ່າ ການກວດລົມຫາຍໃຈ ພ້ອມກັບການກວດໂດຍໃຊ້ຄອມ ພີວເຕີສະແກນ ຫລື CAT scan ເພີ້ມເຕີມອີກ ຈະສາມາດຊ່ວຍໃຫ້ທ່ານໝໍເບິ່ງອອກໄດ້ວ່າ ເນື້ອງອກອັນໃດ ເປັນເນື້ອງອກທີ່ບໍ່ອັນຕະລາຍ ແລະອັນໃດເປັນເນື້ອງອກທີ່ເປັນໂຣກມະ ເຮັງ ເພື່ອວ່າຈະສາມາດເລີ້ມຕົ້ນປິ່ນປົວພະຍາດດັ່ງກ່າວໄດ້ໄວຂຶ້ນ